அமெரிக்கக் கடற்படையின் விசேட படைப்பிரிவு அதிகாரிகள் குழு ஒன்று இலங்கைக் கடற்படைக்கு கடந்த மாதம் திருகோணமலைத் துறைகத்தில் உள்ள இலங்கைக் கடற்படையின் பிரதான முகாமில் பயிற்சியளித்துள்ள நிலையில், அமெரிக்காவின் கப்பல் ஒன்று திருகோணமலைத் துறைமுகத்திற்கு வருகை தந்துள்ளது. அமெரிக்கக் கடற்படைக்குச் சொந்தமான USS Anchorage என்ற கப்பல் இன்று வெள்ளிக்கிழமை காலை வருகை தந்துள்ளதாக கொழும்பில் உள்ள அமெரிக்கத் துாதரகத் தகவல்கள் கூறுகின்றன. சுமாா் தொள்ளாயிரம் அமெரிக்கக் கடற்படை அதிகாரிகளும் கப்பலில் வருகை தந்துள்ளனார். ஜப்பான் பாதுகாப்பு அமைச்சர் இட்சுனோரி ஒனோடெரா (Itsunori Onodera) கடந்த திங்கட்கிழமை இலங்கைக்கு வருகை தந்து, அம்பாந்தோட்டை மற்றும் திருகோணமலைத் துறைமுகத்தி்ற்குச் சென்று பார்வையிட்டிருந்தார்.